Henry Mancini

**Henry Nicola Mancini** (født **Enrico Nicola Mancini** 16. april 1924 i Cleveland i Ohio i USA, død 14. juni 1994 i Los Angeles) var en amerikansk komponist, dirigent, arrangør, pianist og fløytist. Han mottok fire oscarpriser, én Golden Globe og tyve Grammy Awards i tillegg til en Grammy Lifetime Achievement Award etter sin død i 1995.

Blant arbeidene hans er temaet og lydsporet til fjernsynsserien *Peter Gunn,* i tillegg til musikken til filmserien *[[Den rosa panteren]]* ('The Pink Panther Theme') og «Moon River» fra *[[Frokost hos Tiffanys (film)|Breakfast at Tiffany's]].* Musikken til *Peter Gunn* mottok den første Grammy-prisen for årets album. Mancini hadde et langvarig samarbeid med filmregissøren Blake Edwards, og komponerte filmmusikk for ham. Mancini havnet også på toppen av hitlistene på Hot 100 under rockens tidsalder. Arrangementet og innspillingen av «Love Theme from Romeo and Juliet» lå på toppen av listene i to uker i juni 1969.

## Liv og virke
### Bakgrunn
Henry Mancinis foreldre, Quinto Mancini og Anna Pece, utvandret fra Italia før første verdenskrig, nærmere bestemt fra Abruzzo, til USA, der de ble kjent med hverandre og giftet seg. Quinto var stålarbeider, men hadde stor forkjærlighet for musikk. Han lærte sin eneste sønn Henry å spille piccolo- og tverrfløyte, og både han og Henry spilte disse instrumentene i innvandrer-folklorebandet «The Sons of Italy» i Aliquippa i Pennsylvania. Repertoaret bestod for det meste av italienske operaouvertyrer, marsjer og populære sanger fra hjemlandet.

Som 12-åring begynte han å spille klaver. Etter High School gikk han på Juilliard School of Music i New York. Ett år etter ble han innkalt til militærtjeneste. I 1945 var han med på befrielsen av konsentrasjonsleiren Mauthausen.

### Karriere
Mancinis store lidenskap var storband, swing og jazz. På 1940-tallet hadde han kontakt med swing- og jazzmusikere, særlig Benny Goodman. Til ham sendte han noen av sine egne arrangementer. Goodman ansatte ham, og i 1946 ble Mancini med i det reorganiserte Glenn Miller Band (Miller hadde omkommet under andre verdenskrig, og ny orkesterleder var Tex Beneke). Etter krigen utvidet Mancini sine komposisjons- og tonesatskunnskaper ytterligere med studier under komponistene Ernst Krenek og Mario Castelnuovo-Tedesco.

I 1952 ble han av Universal Studios engasjert i to uker for Abbott-og-Costello-filmen *Abbott and Costello Go to Mars* (1953). Samarbeidet skulle vare i seks år. Han komponerte og arrangerte for filmer av de forskjelligste genre, ofte uten å bli kreditert i rulletekstene.

### Priser og nominasjoner
Mancini ble nominert til 72 Grammy-priser, og vant 20 ganger. Han ble også nominert 18 ganger til Academy Award («Oscar»), elleve ganger for beste sang og syv ganger for sine arrangementer.

#### Beste melodi
* 1961: «Moon River», fra *[[Frokost hos Tiffanys (film)|Breakfast at Tiffany's]]* – Oscar for beste komposisjon
* 1961: «Bachelor in Paradise», fra *[[Bachelor in Paradise (film)|Bachelor in Paradise]]*
* 1962: «Days of Wine and Roses», fra *[[Days of Wine and Roses (film)|Days of Wine and Roses]]* – Oscar for beste komposisjon
* 1963: «Charade», fra *[[Charade &ndash; hvem svindler hvem?|Charade]]*
* 1964: «Dear Heart», fra *[[Dear Heart]]*
* 1965: «The Sweetheart Tree», fra *[[The Great Race]]*
* 1970: «Whistling Away the Dark», fra *[[Darling Lili]]*
* 1971: «All His Children», fra *[[Sometimes a Great Notion (film)|Sometimes a Great Notion]]*
* 1976: «Come to Me», fra *[[The Pink Panther Strikes Again]]*
* 1979: «It's Easy to Say», fra *[[Drømmekvinnen "10"|10]]*
* 1986: «Life in a Looking Glass», fra *[[That's Life! (film)|That's Life!]]*

#### Filmmusikk
* 1954: ''The Glenn Miller Story''
* 1961: ''Breakfast at Tiffany's'' – Oscar for beste filmmusikk
* 1964: ''The Pink Panther''
* 1970: ''Darling Lili''
* 1970: ''Sunflower''
* 1979: ''10''
* 1982: *[[Victor/Victoria]]* – Oscar for beste filmmusikk

### Særlig kjente komposisjoner
Blant hans mest kjente komposisjoner er:
* The Pink Panther Theme fra ''Den rosa panteren'' (1963)
* Moon River fra filmen ''Frokost hos Tiffanys'' (1961)
* Baby Elephant Walk fra filmen *[[Hatari!]]*
* ''Charade'' (1963)
* ''Peter Gunn''
* *[[Victor/Victoria]]* (1982)
* ''Mesterdetektiven Basil Mus'' (1986; animasjonsfilm)

## Litteratur
* Henry Mancini og Gene Lees: *Did They Mention the Music?* (1989), Contemporary Books, Inc.
* Jim Piazza og Gail Kinn: *The Academy Awards* (2008), Black Dog & Leventhal Publishers. Inc.

## Referanser


## Eksterne lenker
* 
* 
* 
*